טנדר לאבינג קאר הוד השרון הינו בית אבות המיועד לדיירים סיעודיים ותשושי נפש. הבית שייך לרשת טנדר לאבינג קאר (TLC) המחזיקה בשבעה בתי אבות לגיל השלישי במצבי תפקוד שונים, בפריסה ארצית. TLC הוד השרון הינו בית הדגל של רשת TLC הוותיקה, בית זה פועל ברישיון ובפיקוח של משרד הבריאות. מבנה הבית הינו מפואר ועוצב תוך שימת דגש על התאמה למגורי קשישים תשושי נפש וסיעודיים באופן נוח ובטיחותי. הבית נמצא בקרבת כביש ראשי המאפשר גישה מהירה ונוחה.
TLCהוד השרון נבנה, עוצב והותאם במטרה להבטיח בטיחות ונוחות מיטבית של הדיירים בהתבסס על מצבם התפקודי. בבית האבות שתי מחלקות, מחלקה ייעודית לקשישים תשושי נפש המאובחנים עם ירידה קוגניטיבית וזקוקים להשגחה 24/7 ומחלקה לקשישים סיעודיים הזקוקים להשגחה במהלך כל שעות היממה ולטיפול רפואי. שתי המחלקות מאובזרות במיטב הציוד הרפואי ומאוישות במהלך כל שעות היממה על ידי צוות מקצועי ומיומן. חדרי המגורים מרווחים ומאובזרים עם דגש על אווירה ביתית ובטיחות. החדרים כוללים: קו לטלפון, הכנה לטלוויזיה, לחצן מצוקה צמוד למיטה, ארון אישי ומקלחת ושירותים צמודים. בית האבות מוקף חצר גדולה ונעימה הכוללת מדשאות, פרחי נוי ופינות ישיבה לנוחות ורווחת הדיירים ובני משפחותיהם.
בית האבותTLC הוד השרון מספק סל שירותים נרחב לשמירה מרבית על איכות חייהם ובריאותם של הדיירים. השירותים הרפואיים בבית ניתנים על ידי רופאי הבית, מומחי גריאטריה, אחים ומטפלים מקצועיים, מנוסים ומסורים. הארוחות המוגשות בבית מותאמות באופן אישי לכל דייר על ידי דיאטנית לפי צרכיו ומצבו הרפואי. נוסף על השירותים הרפואיים בבית האבות ניתנים גם שירותים סוציאליים ופעילויות פנאי וחברה לרווחת והעשרת הדיירים כגון: יצירה, בינגו, מוזיקה, חגיגת חגי ישראל, ימי הולדת, ליצנות רפואית, פעילויות המשלבות את הקהילה ועוד.
בית האבות מנוהל על ידי אחות בעלת תואר שני בסיעוד וניסיון של 37 שנה. הצוות הרפואי והסיעודי בבית ותיק ומומחה בתחומו וכולל רופאים, מומחי גריאטריה, עובדים סוציאליים, אחים ואחיות מוסמכים ומעשיים, מטפלים, מדריכים תעסוקתיים, מרפאים בעיסוק ודיאטנים. צוות הבית שם דגש על הענקת יחס חם ואישי לכל דייר תוך שיתופה המלא של המשפחה ושמירה על קשר רציף עמם.